Ezért ne írj az exednek! | Hír.ma
Szerző: Ancsy itt: Horoszkóp 2020.03.18 09:49
A horoszkóp szerint miért ne küldj üzenetet a volt párodnak? A szakítás általában nem könnyű, hiszen sokan nehezen engedik el a kedvesüket, és azon gondolkodnak, hogy mit rontottak el. Ebben a nehéz időszakban vannak, akik nem bírják ki, hogy ne írjanak a volt párjuknak, pedig éppen ez az, amit el kellene kerülni.
Annak oka, hogy miért kellene ezt megállni, minden csillagjegy esetében más. Lássuk, hogy nálad mi lehet ez az ok!
Kos: Kosként azért nem kellene üzenetet írnod az exednek, mert jellemző rád a lobbanékonyság és a kiszámíthatatlanság, vagyis a cselekvés előtt nem szoktad alaposan átgondolni a dolgokat. Ennek a szokásodnak beláthatatlan következményei lehetnek, hiszen azzal sem foglalkozol, hogy a tetteidnek milyen következményei lennének.
Bika: Bika jegyed miatt azért nem tanácsos írogatnod az exednek, mert amikor visszagondolsz a múltra, akkor hajlamos vagy jobb színben látni a korábbi párkapcsolataidat. Esetedben elmondható, hogy az idő mindent megszépít, ez pedig a volt pároddal kapcsolatban is így van, hiszen csak a szép pillanatokra emlékszel, a teljes történetre nem...
Ikrek: Ikrekként azért nem tanácsos írnod a volt kedvesednek, aki összetörte a szívedet, mert elhiheted, hogy újra meg fogja tenni.
A horoszkóp szerint sokkal jobban tennéd, ha inkább szembenéznél azzal a ténnyel, hogy elég gyorsan elunod magad valaki mellett.
Rák: A horoszkóp szerint megbocsátó személy vagy. Erről nem tehetsz, hiszen Rákként egyszerűen ilyen a természeted. Mivel vajból van a szíved, ezért gyorsan lepereg rólad, ha párod megbántott, és könnyen megbocsátasz neki. Az még rendben is van, hogy nem vagy haragtartó, ám ez nem indok arra, hogy írogass a volt szerelmednek. Hidd el, hogy semmi értelme üzenetet küldeni neki!
Oroszlán: Csillagjegyed alapján úgy érezheted, hogy véglegesen kell lezárnod a párkapcsolatodat, de erre akkor sem az a legjobb megoldás, hogy üzenetet küldesz az exednek. Oroszlánként meg kell tanulnod, hogy néha a lezárást saját magadban kell megtenned, és ebben teljesen felesleges belekeverned a volt párodat. Ha egyszer kimondtátok, hogy vége, akkor nincs visszatáncolás! Semmi értelme felmelegíteni azt, ami már kihűlt, nem működik.
Szűz: Szűzként azért nem kellene üzenetet írnod az exednek, mert egyszerűen nem érdemel meg téged, ezt elhiheted! A csillagjegyed alapján rólad elmondható, hogy magasra teszed a lécet, ezen pedig nem kellene változtatnod a volt párod miatt!
Ha a kapcsolatotok nem működött a múltban, akkor teljesen biztos lehetsz abban, hogy akkor sem fog, ha adsz neki még egy esélyt! Az üzengetés helyett inkább felejtsd el örökre az exedet!
Mérleg: Mérleg jegyed alapján azért nem kellene üzenetet küldened az exednek, mert el kell fogadnod, hogy egy teljesen más helyzet állt elő. Ha lenne is lehetőséged arra, hogy helyrehozd a kettőtök kapcsolatát, akkor is számolnod kell azzal, hogy a körülmények megváltoztak. Most minden a korábbi párod ellen szól, és teljesen felesleges olyasmivel foglalkoznod, amit már halálra ítéltek.
Skorpió: A horoszkóp azt tanácsolja, hogy ne hagyd, hogy az érzelmek határozzák meg a döntéseidet! Skorpió jegyed alapján senki sem vonja kétségbe, hogy imádsz szerelmes lenni. Ugyanakkor légy óvatos, mert az érzelmeid nem biztos, hogy a legjobb tanácsadók! Ahelyett, hogy az exednek írogatsz, inkább hidd el, hogy a múlt elengedése után előbb-utóbb rád fog találni az új szerelem!
Nyilas: Teljesen felesleges sajnálnod magad csak azért, mert jelenleg egyedül vagy. Nyilasként egyébként sem ilyen vagy. Ahelyett, hogy üzenetet küldesz az exednek, inkább szokj hozzá, hogy a szingliség nem tragédia! Ellenkezőleg! Ha jobban belegondolsz, akkor rájössz, hogy valójában visszakaptad a szabadságodat. Abban az esetben, ha ezt nem fogadod el, káros szokásokat veszel fel, akkor könnyen egy mérgező kapcsolat csapdájában találhatod magad.
Bak: Attól, hogy írsz a volt párodnak, még nem fogja másképp látni a múltat. Egy üzenet semmit sem változtat a történteken, viszont előfordulhat, hogy negatív érzelmeket és érzéseket fog újra felszínre hozni. Bakként különben is tudod, hogy egyáltalán nem logikus lépés írni az exnek.
Vízöntő: Vízöntő jegyed alapján meg kell jegyezned, hogy az a személy, akibe beleszerettél, már nem ugyanaz, aki volt. Biztos lehetsz abban, hogy írhatsz neki bármit, ami a múltban talán működött, most nem fog, még a kedvedért sem.
Halak: Ha most azon töprengsz, hogy második esélyt adsz a volt párodnak, akkor ezt gyorsan felejtsd el! Halakként legbelül jól tudod, hogy felesleges lenne bármit is újra megpróbálnod. Higgy ennek a megérzésednek, légy erős, és ne küldj üzenetet az exednek!
asztrológia csillagjegyek horoszkóp párkapcsolat üzenet küldése szakítás